b'\n_START_ARTICLE_\nEconomia Cehiei\n_START_PARAGRAPH_\nCehia, una dintre cele mai dezvoltate \xc8\x9b\xc4\x83ri postcomuniste, are o economie bazat\xc4\x83 pe industrie ce concentreaz\xc4\x83 aproape 40% din popula\xc8\x9bia activ\xc4\x83 \xc8\x99i asigur\xc4\x83 tot at\xc3\xa2t din PIB._NEWLINE_Cehia dispune de resurse minerale variate, dintre care cele mai semnificative sunt cele de c\xc4\x83rbune (cca 20 miliarde tone rezerve, 50- 60 miliarde tone produc\xc8\x9bie, \xc3\xaen sc\xc4\x83dere fa\xc8\x9b\xc4\x83 de mai \xc3\xaenainte), situ\xc3\xa2ndu-se pe locul 8 pe glob la produc\xc8\x9bia de lignit._NEWLINE_\xc3\x8enc\xc4\x83 din 1993, sectorul privat asigur\xc4\x83 peste 60% din PIB, una dintre cele mai ridicate ponderi dintre fostele \xc8\x9b\xc4\x83ri comuniste._NEWLINE_Comer\xc8\x9bul exterior \xc3\xaen 1996\xc2\xa0: 50,16 miliarde $, din care 21,92 export (1995\xc2\xa0: ma\xc8\x99ini \xc8\x99i ecipament de transport 32,7%, produse manufacturate 28,8%, produse chimice 9,1\xc2\xa0%, materii prime, except\xc3\xa2nd combustibilii, 4,7% etc.). \xc3\x8en 1998\xc2\xa0: 1780,5 miliarde coroane , din care 850,5 export \xc8\x99i 930, import. Principalii parteneri (1996) la export sunt Germania 36%, Slovacia 14,2\xc2\xa0%, Austria 6,4\xc2\xa0%, Italia 3.3% Rusia 3,2\xc2\xa0% \xc8\x99i la import, Germania 29,8\xc2\xa0%, Slovacia 9,6\xc2\xa0%, Rusia 7,4\xc2\xa0% Italia 5,9\xc2\xa0% \xc8\x99i Austria 5,8\xc2\xa0%._NEWLINE_Rata corup\xc8\x9biei r\xc4\x83m\xc3\xa2ne una dintre cele mai mari din \xc8\x9b\xc4\x83rile Uniunii Europene._NEWLINE_Deficitele fiscale \xc8\x99i de cont curent ar putea crea de asemenea probleme \xc3\xaen viitor.\n_START_SECTION_\nIndustrie\n_START_PARAGRAPH_\nIndustria prelucr\xc4\x83toare este foarte diversificat\xc4\x83 \xc8\x99i reprezint\xc4\x83 70% din produc\xc8\x9bia fostei Cehoslovacii. Siderurgia este concentrat\xc4\x83 \xc3\xaen Ostrava, Karvina, Kladno, Chomutov. Industria metalelor neferoase, \xc3\xaen special plumb, \xc3\xaen Pribram, Bilina- Chuderice. Industria consructoare de ma\xc8\x99ini, \xc3\xaendeosebi ma\xc8\x99ini-unelte, echipament electric, tractoare \xc8\x99i ma\xc8\x99ini agricole, autovehicule se \xc3\xaent\xc3\xa2lne\xc8\x99te \xc3\xaen marile ora\xc8\x99e \xc8\x99i \xc3\xaemprejurimile lor: Praga, Plzen (sediul firmei de autoturisme Skoda; peste 2/3 din capital apar\xc8\x9bine, \xc3\xaen prezent, firmei germane Volkswagen), Mlada, Boleslav, Zlin,Kunovice \xc8\x99i altele. Acizi, \xc3\xaengr\xc4\x83\xc8\x99\xc4\x83minte, anvelope, celuloz\xc4\x83 \xc8\x99i h\xc3\xa2rtie se produce la Ostrava, Praga, Zlin \xc8\x99i Nachod._NEWLINE_Materiale de construc\xc8\x9bii, ciment, la Beroun, Kraluv Dvur \xc8\x99i Ostrava. Industria de prelucrare a lemnului se dezvolt\xc4\x83 \xc3\xaendeosebi \xc3\xaen Praga \xc8\x99i Rousinov, cea textil\xc4\x83, confec\xc8\x9bii \xc8\x99i \xc3\xaenc\xc4\x83l\xc8\x9b\xc4\x83minte, \xc3\xaen Praga \xc8\x99i Brno, sticl\xc4\x83rie \xc8\x99i por\xc8\x9belanuri \xc3\xaendeosebi \xc3\xaen Bohemia (Teplice, Sokolov, Karlovy) Vary, Ceske Budejovice._NEWLINE_Industria ceh\xc4\x83 se afl\xc4\x83 \xc3\xaen curs de restructurare, cunosc\xc3\xa2nd, dup\xc4\x83 1990, o sc\xc4\x83dere a produc\xc8\x9biei datorit\xc4\x83 reducerii comenzilor din Uniunea Sovietic\xc4\x83 (respectiv CSI) \xc8\x99i necompetivitatii pe pia\xc8\x9ba occidental\xc4\x83.\n_START_SECTION_\nAgricultur\xc4\x83\n_START_PARAGRAPH_\nAgricultura, \xc3\xaen \xc3\xaentregime privatizat\xc4\x83 \xc3\xaen perioada 1989- 1992, este axat\xc4\x83 pe cre\xc8\x99terea animalelor, \xc3\xaen principal bovine \xc8\x99i porcine, dar \xc8\x99i pe culturi de cartofi, sfecl\xc4\x83 de zah\xc4\x83r, cereale (orz, hamei - unul dintre principalii produc\xc4\x83tori mondiali) \xc8\x99i pomicultur\xc4\x83.'